DA Den Europæiske Unions Tidende L 323/1

RÅDETS DIREKTIV 2009/157/EF

af 30. november 2009

om racerent avlskvæg

(kodificeret udgave)

(EØS-relevant tekst)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet (1),

under henvisning til udtalelse fra Det Europæiske Økonomiske og Sociale Udvalg (2), og

ud fra følgende betragtninger:

(1) Rådets direktiv 77/504/EØF af 25. juli 1977 om racerent avlskvæg (3) er blevet ændret væsentligt ved flere lejligheder (4). Direktivet bør af klarheds- og rationaliseringshensyn kodificeres.

(2) Produktionen af racerent avlskvæg indtager en meget vigtig plads i Fællesskabets landbrug, og de tilfredsstillende resultater på dette område skyldes i stort omfang anvendelsen af racerene avlsdyr.

(3) Forskelle mellem medlemsstaterne vedrørende racer og normer udgør en hindring for samhandelen inden for Fællesskabet. Med henblik på at fjerne disse forskelle og således bidrage til en øget landbrugsproduktivitet inden for den pågældende sektor bør samhandelen inden for Fællesskabet med avlskvæg efterhånden gøres fri.

(4) Medlemsstaterne bør have mulighed for at kræve, at der forelægges afstamningscertifikater, der er udfærdiget i overensstemmelse med en fællesskabsprocedure.

(5) De nødvendige foranstaltninger til gennemførelse af dette direktiv bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (5).

(6) Nærværende direktiv berører ikke medlemsstaternes forpligtelser med hensyn til de i bilag , del B, angivne frister for gennemførelse i national ret af direktiverne —

UDSTEDT FØLGENDE DIREKTIV:

Artikel 1

I dette direktiv forstås ved:

a) »racerent avlskvæg«: ethvert stykke kvæg, herunder bøfler, hvis afstamning i de to foregående led er indført eller registreret i en stambog for samme race, og som selv enten er indført eller registreret og kan forventes indført heri

b) »stambog«: enhver bog, ethvert register, ethvert kartotek eller enhver database,

Artikel 2

Medlemsstaterne påser, at følgende ikke af avlstekniske grunde forbydes, begrænses eller hindres:

a) handel inden for Fællesskabet med racerent avlskvæg

b) handel inden for Fællesskabet med sæd, æg og embryoner fra racerent avlskvæg

c) oprettelse af stambøger, såfremt de opfylder de betingelser, der er fastsat i medfør af artikel 6

d) anerkendelse af organisationer eller foreninger, der fører stambøger i overensstemmelse med artikel 6, og

e) med forbehold af Rådets direktiv 87/328/EØF (6) af 18. juni 1987 om godkendelse af racerent avlskvæg til avlsbrug, handel inden for Fællesskabet med tyre til kunstig sædoverføring.

Artikel 3

De i en medlemsstat officielt anerkendte avlsorganisationer eller -foreninger kan ikke modsætte sig, at racerent avlskvæg fra en anden medlemsstat indføres eller registreres i deres stambøger, såfremt det opfylder de krav, der er fastsat i medfør af artikel 6.

Artikel 4

1. Medlemsstaterne udarbejder og ajourfører en liste over organer som omhandlet i artikel 1, litra b), nr. i), som er officielt godkendt til at føre eller oprette stambøger, og gør den tilgængelig for de øvrige medlemsstater og for offentligheden.

2. De nærmere regler for en ensartet gennemførelse af stk. 1 kan fastsættes efter proceduren i artikel 7, stk. 2.

Artikel 5

Medlemsstaterne kan kræve, at racerent avlskvæg samt sæd eller æg og embryoner fra dette i handelen inden for Fællesskabet ledsages af et afstamningscertifikat, der skal være i overensstemmelse med en model udarbejdet efter proceduren i artikel 7, stk. 2, særlig for så vidt angår de avlstekniske ydelser.

Artikel 6

Efter proceduren i artikel 7, stk. 2, fastsættes følgende:

a) metoder til individprøver og til vurdering af kvægets genetiske værdi

b) kriterier for anerkendelse af avlsorganisationer og -foreninger

c) kriterier for oprettelse af stambøger

d) kriterier for indførelse i stambøger

e) de angivelser, som afstamningscertifikatet skal indeholde.

Artikel 7

1. Kommissionen bistås af Den Stående Zootekniske Komité, der er nedsat ved Rådets afgørelse 77/505/EØF af 25. juli 1977 om oprettelse af en stående komité for husdyravl (7).

2. Når der henvises til dette stykke, anvendes artikel 5 og 7 i afgørelse 1999/468/EF.

Perioden i artikel 5, stk. 6, i afgørelse 1999/468/EF fastsættes til tre måneder.

Artikel 8

Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 9

Direktiv 77/504/EØF, som ændret ved de retsakter, der er nævnt i bilag I, del A, ophæves, uden at dette berører medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne.

Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag II.

Artikel 10

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Det finder anvendelse fra 2. januar 2010.

Artikel 11

Dette direktiv er rettet til medlemsstaterne.

Udfærdiget i Bruxelles, den 30. november 2009. På Rådets vegne S. O. LITTORIN Formand

(1) Udtalelse af 20.10.2009 (endnu ikke offentliggjort i EUT).

(2) Udtalelse af 15.7.2009 (endnu ikke offentliggjort i EUT).

(3) EFT L 206 af 12.8.1977, s. 8.

(4) Se bilag I, del A.

(5) EFT L 184 af 17.7.1999, s. 23.

(6) EFT L 167 af 26.6.1987, s. 54.

(7) EFT L 206 af 12.8.1977, s. 11.